དེ་ཡང་ཁོང་གིས་བརྗོད་དོན་དུ།རྒྱ་ནག་གིས་རྒྱ་སྒོར་གྱི་འཛའ་དམའ་རུ་བཏང་ནས།ང་ཚོའི་ཚོང་ལས་སྡེ་ཚན་ལ་དཀའ་ཁག་བཟོ་བ་དང་།དེ་བཞིན་ཨ་རིའི་ཚོང་ལས་སྡེ་ཚན་རྣམས་ཀྱི་ཚོང་ཟོག་རྒྱ་ནག་ཏུ་གཏོང་བར་ཁྲལ་ཆེན་པོ་བཀལ་བ།དེ་མིན་ལྷོ་རྒྱ་ནག་རྒྱ་མཚོའི་དབུས་སུ་དམག་གི་སྒྲིག་འཛུགས་ཆེན་པོ་བརྒྱབ་པ་སོགས་ཀྱི་བྱེད་ལས་མ་བརྩམས་པའི་སྔོན་དུ།ང་ཚོར་སྐད་ཆ་དྲིས་ཡོད་དམ་ཟེར་ན།ངས་བསམས་ན་དེ་ལྟར་བྱས་ཡོད་མ་རེད།ཅེས་བརྗོད་ཡོད་འདུགདེ་བཞིན་ཉིན་གཉིས་ཀྱི་སྔོན་དུ་ཁོང་གིས་ཐའེ་ཝན་གྱི་སྲིད་འཛིན་ལྕམ་ཚེ་དབྱིང་ཝེན་དང་ཐད་དཀར་ཁ་པར་བརྒྱུད་སྲིད་འཛིན་ཐོབ་པར་ཕན་ཚུན་འཚམས་འདྲི་དང་།ཕྱོགས་གཉིས་ཀྱི་བར་ལ་དཔལ་འབྱོར་དང་དམག་དོན་སོགས་ཀྱི་མཉམ་ལས་ཐོག་ལ་ཡར་རྒྱས་གཏོང་རྒྱུ།བདེ་འཇགས་ལ་རྒྱབ་སྐྱོར་བྱེད་རྒྱུ་སོགས་ཀྱི་ཐོག་ལ་མཉམ་ལས་བྱ་རྒྱུའི་སྐོར་ལ་སྐད་ཆ་བྱུང་་ཡོད་པ་དེས་ཀྱང་རྒྱ་ནག་ལ་བརྡབ་གསིག་བཏང་ཡོད་འདུགའདི་ནི་ཁོང་སྲིད་འཛིན་ལ་འདེམས་ཐོན་བྱུང་ཚར་རྗེས་སུ་རྒྱ་ནག་ལ་ཕོག་ཐུག་གཏོང་བ་ཐེངས་གཉིས་པ་དེ་ཆགས་ཀྱི་ཡོད་འདུག